Nýtt starfstímabil Uppbyggingarsjóðs EES fyrir tímabilið 2014 - 2021 er að hefjast . Markmið Uppbyggingarsjóðsins er að draga úr félagslegu - og efnahagslegu misræmi innan evrópska efnahagssvæðisins og efla tvíhliða samstarf milli EES EFTA-ríkjanna og fimmtán viðtökuríkja í Suður - og Austur-Evrópu . Með þátttöku í Uppbyggingarsjóðnum er lögð áhersla á að skapa tækifæri fyrir íslenskar stofnanir , fyrirtæki og frjáls félagasamtök til samstarfs í viðtökuríkjunum og auka samskipti milli einstaklinga á Íslandi og í þessum ríkjum Ísland mun á komandi tímabili leggja áherslu á verkefni á sviði rannsókna , nýsköpunar , menntunar og menningar , orku - og umhverfismála , samfélagslegra umbóta og málefna flóttamanna . Til þess að tryggja sem best aðstoð við fyrirtæki og stofnanir á Íslandi , sem hafa áhuga á að taka þátt í verkefnum á vegum sjóðsins , munu Rannís og Orkustofnun halda áfram hlutverki sínu sem samstarfsaðilar stjórnvalda á Íslandi og í viðtökuríkjunum . Mannréttindaskrifstofa Íslands mun einnig aðstoða vegna samstarfs við frjáls félagasamtök . Utanríkisráðuneytið hvetur íslenska aðila , samtök , fyrirtæki og stofnanir að kynna sér tækifæri innan Uppbyggingarsjóðsins og mun á næstunni koma upplýsingum reglulega á framfæri um sjóðinn . Í næstu viku verða eftirfarandi fundir haldnir : Miðvikudagur 23. janúar kl. 10.00 hjá Rannís , Borgartúni 30 , Reykjavík . Almenn kynning á sjóðnum . Miðvikudagur 23. janúar kl. 12.00 í Háskóla Íslands , Oddi 201 . Almenn kynning á sjóðnum . Miðvikudagur 23. janúar kl. 15.30 í samstarfi við Mannréttindaskrifstofu Íslands , haldinn í utanríkisráðuneytinu , Rauðarárstíg 25 . Kynning á áætlunum sjóðsins tengdum mannréttindamálum og lýðræðisuppbyggingu . Fimmtudagur 24. janúar kl. 10 - 15 Framadagar í Háskólanum í Reykjavík . Almenn kynning á sjóðnum og tækifærum vegna starfsnáms . Föstudagur 25. janúar kl. 9.30 hjá Sambandi íslenskra sveitarfélaga , Borgartúni 30 , Reykjavík . Kynning með áherslu á tækifæri tengd samstarfi við sveitarfélög . Föstudagur 25. janúar kl. 11.00 hjá Matís , fundarherberginu Súlur , Vínlandsleið 12 , Reykjavík . Kynning á áætlunum sjóðsins um bláa hagkerfið . Fleiri fundir verða haldnir á næstunni um Uppbyggingarsjóðinn . Jafnframt má finna ítarlegar upplýsingar um sjóðinn á Stjórnarráðsvefnum .